Pa sterf in KZN-botsingParamedici op die toneel. Foto: ER24 ŉ Pa is dood en sy vrou en twee kinders beseer nadat hul voertuig Sondagaand op die N3-snelweg naby Mooirivier, KwaZulu-Natal, in ŉ ongeluk betrokke was. Pieter Rossouw, woordvoerder van ER24, het gesê die bestuurder het glo beheer oor die voertuig verloor, waarna dit omgeslaan en op sy dak tot stilstand gekom het. “Die pa was reeds dood toe paramedici op die toneel opgedaag het. Die res van die gesin het geringe tot matige beserings opgedoen,” het Rossouw gesê. Die ma en die twee kinders is na die Mediclinic Pietermaritzburg geneem vir behandeling.